Miss Universe Iceland í núverandi mynd var haldin í fyrsta skipti árið 2016 . Vísir / Samsett Fegurðarsamkeppnin Miss Universe Iceland verður haldin í þriðja sinn þann 21. ágúst næstkomandi . Keppnin hefur verið haldin í Gamla bíó í miðbæ Reykjavíkur síðustu ár en hefur nú verið færð yfir í Hljómahöllina í Reykjanesbæ , nánar tiltekið Keflavík . Keppendur bera keppninni vel söguna og segja hana hvorki snúast um þyngd né útlit . Manuela Ósk Harðardóttir , framkvæmdastjóri Miss Universe Iceland , mætti ásamt þremur keppendum í Brennsluna á FM 957 í morgun ásamt þremur keppendum , þeim Katrínu Leu Elenudóttur , Sunnevu Sif Jónsdóttur og Huldu Vigdísardóttur . Stelpurnar sögðu stífar æfingar fyrir keppnina í fullum gangi . Þær voru sammála um að keppnin væri afar lærdómsríkt ferli , þær fái til að mynda æfingu í framkomu , og þvertóku auk þess kímnar fyrir það að Manuela hafi vigtað þær fyrir keppni og haldið að þeim matarplani . „ Við fengum að vita það á fyrsta degi að þessi keppni snýst ekki um það . Það á ekki að heyrast tal um þyngd eða útlitsmynd . “ Arna Ýr Jónsdóttir , Miss Universe Iceland 2017 , mun krýna arftaka sinn í Hljómahöllinni í Keflavík þann 21. ágúst næstkomandi klukkan 20 . Miðasala fer fram á tix.is . Hlusta má á viðtalið við Manuelu , Katrínu , Sunnevu og Huldu í heild í spilaranum hér að neðan . Fegurðarsamkeppnin Miss Universe mun fara fram í þriðja sinn hér á landi í haust .